CELEX: 31993R3515
Language: el
Date: 1993-12-20 00:00:00
Title: Κανονισμός (ΕΚ) αριθ. 3515/93 της Επιτροπής της 20ής Δεκεμβρίου 1993 για την τροποποίηση του κανονισμού (ΕΟΚ) αριθ. 3901/92 για τη θέσπιση των λεπτομερειών εφαρμογής σχετικά με τη χορήγηση ενίσχυσης μεταφοράς για ορισμένα προϊόντα αλιείας

Avis juridique important

|

31993R3515

Κανονισμός (ΕΚ) αριθ. 3515/93 της Επιτροπής της 20ής Δεκεμβρίου 1993 για την τροποποίηση του κανονισμού (ΕΟΚ) αριθ. 3901/92 για τη θέσπιση των λεπτομερειών εφαρμογής σχετικά με τη χορήγηση ενίσχυσης μεταφοράς για ορισμένα προϊόντα αλιείας  

Επίσημη Εφημερίδα αριθ. L 320 της 22/12/1993 σ. 0008 - 0009 Φινλανδική ειδική έκδοση: Κεφάλαιο 4 τόμος 5 σ. 0163  Σουηδική ειδική έκδοση: Κεφάλαιο 4 τόμος 5 σ. 0163 

ΚΑΝΟΝΙΣΜΟΣ (ΕΚ) αριθ. 3515/93 ΤΗΣ ΕΠΙΤΡΟΠΗΣ της 20ής Δεκεμβρίου 1993 για την τροποποίηση του κανονισμού (ΕΟΚ) αριθ. 3901/92 για τη θέσπιση των λεπτομερειών εφαρμογής σχετικά με τη χορήγηση ενίσχυσης μεταφοράς για ορισμένα προϊόντα αλιείαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευτικών προϊόντων υδατοκαλλιέργειας (1), όπως τροποποιήθηκε τελευταία από τον κανονισμό (ΕΟΚ) αριθ. 1891/93 (2), και ιδίως το άρθρο  14 παράγραφος 4,  Εκτιμώντας:  ότι ο καθορισμός της γενεσιουργού αιτίας του συντελεστή μετατροπής, που ισχύει για την ενίσχυση στη μεταφορά, τη δεύτερη ημέρα του μηνός συνεπάγεται τροποποιήσεις της μεθόδου υπολογισμού της προκαταβολής που περιγράφεται στον κανονισμό (ΕΟΚ) αριθ.  3901/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2134/93 (4)- ότι πρέπει κατά συνέπεια να τροποποιηθεί το παράρτημα που ορίζει αυτή τη μέθοδο υπολογισμού- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα ΙΙ του κανονισμού (ΕΟΚ) αριθ. 3901/92 αντικαθίσταται από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την 1η Ιανουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 172 της 15. 7. 1993, σ. 1.  (3) ΕΕ αριθ. L 392 της 31. 12. 1992, σ. 29.  (4) ΕΕ αριθ. L 191 της 31. 7. 1993, σ. 86.      ΠΑΡΑΡΤΗΜΑ  " ΠΑΡΑΡΤΗΜΑ ΙΙ ΥΠΟΛΟΓΙΣΜΟΣ ΤΗΣ ΠΡΟΚΑΤΑΒΟΛΗΣ ΕΠΙ ΤΗΣ ΕΝΙΣΧΥΣΕΩΣ ΣΤΗ ΜΕΤΑΦΟΡΑ (1) Είδος: Μήνας:   Α. Υπολογισμός των ποσοτήτων που επιλέγονται εντός των ορίων του 6 %:  1. Ποσότητες που έχουν τεθεί προς πώληση μεταξύ της 1ης Ιανουαρίου και της τελευταίας ημέρας του υπό εξέταση μηνός: .................... kg.  2. Συνολικές ποσότητες που έχουν αποσυρθεί και προορίζονται για την ενίσχυση στη μεταφορά κατά τη διάρκεια της ίδιας περιόδου: .................... kg.  3. Μέσο ποσοστό: .................... (β: α x 100).  4. Επιλέξιμες ποσότητες για την ενίσχυση στη μεταφορά (έως 6 % των ποσοτήτων που τέθηκαν προς πώληση): .................... kg.  Β. Υπολογισμός της προκαταβολής για τον μήνα:Προκαταβολή του μηνός (σε εθνικό νόμισμα)Επεξηγηματικές σημειώσεις:  Β 1 = Ποσότητες που αποσύρθηκαν και προορίζονται για αποθεματοποίηση μεταξύ της δεύτερης ημέρας του μηνός και της πρώτης ημέρας του επόμενου μήνα. Το σύνολο της στήλης πρέπει να συμπίπτει με την επιλέξιμη ποσότητα του σημείου Α 4.  Β 2 = Μέση διάρκεια της αποθεματοποίησης έως το μήνα της προκαταβολής ή έως τη διάθεση στην αγορά εάν η τελευταία έχει προηγηθεί.  Β 3-4 = Ενιαίο ποσό μονάδας της ενίσχυσης που καθορίζεται ετησίως.  Β 5 = (Β 1 * Β 3) + [Β 1 * (Β 2-1) * Β 4] στην περίπτωση όπου Β 2 > 1.  Β 7 = Αντιστάθμισμα σε εθνικό νόμισμα της στήλης Β 5 σε ποσοστό που ισχύει τη δεύτερη ημέρα του μήνα όπου πραγματοποιήθηκε η απόσυρση των αποθεματοποιημένων προϊόντων.  "  (1) Υπολογισμός που πραγματοποιήθηκε ενδεχομένως με βάση τα προσωρινά στοιχεία (που θα γίνουν οριστικά εντός δύο μηνών από τον προς εξέταση μήνα).